Diari Oficial de la Generalitat Valenciana


Sumari del DOGV 6398, del 16-11-2010 (2010/12759)

RESOLUCIÓ de 2 de novembre de 2010, de la Direcció General d'Avaluació, Innovació i Qualitat Educativa i de la Formació Professional, per la qual es modifica la Resolució de 22 de juliol de 2010, de la Direcció General d'Avaluació, Innovació i Qualitat Educativa i de la Formació Professional, per la qual es resol la convocatòria del programa experimental d'ampliació de l'horari escolar durant el curs 2010/2011.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6398

Data del DOGV
:   16-11-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/12714


Data del document
:   02-11-2010

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * centre d'ensenyament

RESOLUCIÓ de 2 de novembre de 2010, de la Direcció General d'Avaluació, Innovació i Qualitat Educativa i de la Formació Professional, per la qual es modifica la Resolució de 22 de juliol de 2010, de la Direcció General d'Avaluació, Innovació i Qualitat Educativa i de la Formació Professional, per la qual es resol la convocatòria del programa experimental d'ampliació de l'horari escolar durant el curs 2010/2011. [2010/12681]  
Per la Resolució de 27 d'abril de 2010, de la Direcció General d'Avaluació, Innovació i Qualitat Educativa i de la Formació Professional (DOCV núm. 6263, de 10.05.2010), es va convocar el programa experimental d'ampliació de l'horari escolar durant el curs 2010/2011.  
Per la Resolució de 22 de juliol de 2010, de la Direcció General d'Avaluació, Innovació i Qualitat Educativa i de la Formació Professional (DOCV núm. 6346, de 02.09.2010), es va resoldre la dita convocatòria. L'apartat 2 disposa que a l'inici del curs escolar 2010/2011 i si les condicions inicialment exposades en el projecte patixen variacions, els centres podran optar per realitzar les modificacions o els ajustos necessaris, adaptant el seu projecte a les noves circumstàncies, o renunciar expressament a la seua realització. En ambdós casos, el centre haurà de comunicar i justificar per escrit, fins al dia 30 de setembre de 2010, a la Direcció General d'Avaluació, Innovació i Qualitat Educativa i de la Formació Professional, les modificacions realitzades en el seu projecte o la renúncia de la seua participació en el programa, segons siga procedent.  
Una vegada transcorregut este termini i vistes les modificacions i les renúncies presentades, així com les sol·licituds presentades en termini i rebudes per l'òrgan gestor després de la publicació de la Resolució de 22 de juliol de 2010, de la Direcció General d'Avaluació, Innovació i Qualitat Educativa i de la Formació Professional, per la qual es resol la convocatòria del programa experimental d'ampliació de l'horari escolar durant el curs 2010/2011, és necessari modificar el seu annex.  
Per tot això, i en virtut de les competències que li atribuïx el Decret 118/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Educació, esta Direcció General d'Avaluació, Innovació i Qualitat Educativa i de la Formació Professional, resol:   
Únic. Modificacions   
1. Anul·lar l'annex publicat en la Resolució de 22 de juliol de 2010, de la Direcció General d'Avaluació, Innovació i Qualitat Educativa i de la Formació Professional, per la qual es resol la convocatòria del programa experimental d'ampliació de l'horari escolar durant el curs 2010/2011 (DOCV núm. 6346, de 02.09.2010).  
2. Publicar l'annex amb la llista de projectes seleccionats i no seleccionats i la llista de recursos econòmics per als projectes seleccionats desenrotllats en centres de titularitat de la Generalitat que substituïx el que s'ha anul·lat anteriorment.  
La present resolució produirà efecte l'endemà de ser publicada en el Diari Oficial de la Comunitat Valenciana.   
Contra la present resolució, que no esgota la via administrativa, es pot interposar un recurs d'alçada davant de la Secretaria Autonòmica d'Educació en el termini d'un mes a comptar de l'endemà de ser publicada. Tot això de conformitat amb el que disposen els articles 107, 114 i 115 de la Llei 30/1992 del Règim Jurídic de les Administracions Públiques i del Procediment Administratiu Comú.  
València, 2 de novembre de 2010.- La directora general d'Avaluació, Innovació i Qualitat Educativa i de la Formació Professional: Auxiliadora Hernández Miñana.  
ANNEX / ANEXO  
Relació de projectes seleccionats i no seleccionats i relació de recursos econòmics per als projectes seleccionats desenrotllats en centres de titularitat de la Generalitat / Relación de proyectos seleccionados y no seleccionados y relación de recursos económicos para los proyectos seleccionados desarrollados en centros de titularidad de la Generalitat  
1. Projectes seleccionats i recursos econòmics corresponents als projectes desenrotllats en centres de titularitat de la Generalitat / Proyectos seleccionados y recursos económicos correspondientes a los proyectos desarrollados en centros de titularidad de la Generalitat  
  
2. Projectes no seleccionats / Proyectos no seleccionados  
